stanford-oval/wikipedia huggingface dataset:
אהבה גדולה (סדרת טלוויזיה)
עלילת הסדרה > עונה 4

רומן נעלם, ומשרד התובע המחוזי מנסה לפרק את ג'וניפר קריק. מחשש לציד מכשפות, ביל מחליט לרוץ למשרת המושל נגד מועמד אנטי פוליגמי מובהק כפוליגמיסט פתוח. בינתיים, ניקי לוקחת תחת חסותה את קארה לין, בתה מנישואים קודמים במתחם שגודלה על ידי אביה, ג'יי. ג'יי. (אחיה של ונדה) בקנזס; ואלבי מתחיל קשר רומנטי עם דייל, עורך דין נשוי המעורב במקרה של ג'וניפר קריק מטעם המדינה. לאחר מכן, ביל משיא את שרה וסקוט. אדלין מזמינה את ניקי למתחם, שם היא חושפת את גופתו של רומן, שאותה שמרה במקפיא בשר; ניקי מבקשת ממנה להודיע על כך לשלטונות, והיא וג'ואי מאמינים שביל הוא "הנביא" הבא של המתחם.
מרג'י מתחילה עסק לממכר תכשיטים שנמכרים דרך הטלוויזיה. בג'וניפר קריק, לויס, בן, ואחותה של קת'י, ג'ודין, פותחים עסק לא-חוקי למכירת ציפורים אקזוטיות מוברחות ממקסיקו. ביל, ניקי וקארה לין נוסעים לוושינגטון, די. סי., שם, ביל פוגש בחמתה של מרילין דנשאם, לוביסטית משוחדת. בינתיים, ברב משתלטת על הקזינו. מרילין מגיע לסולט לייק סיטי במהלך הפריימריז ומנסה ליצור יחסי עבודה עם ביל על בסיס המיזמים העסקיים שלו, ומרג'י ובן מנודים כאשר נחשף שהם חולקם רגשות רומנטיים אחת כלפי האחר; בן בורח לג'וניפר קריק ומצטרף ללויס, פרנק, וג'ודין. בינתיים, ביל מגלה שהוא זכה במועמדות לבחירות.
ביל ונשותיו מוצאות את אנה, שכעת עובדת במסעדה יוקרתית, ומגלים שהיא בהריון מביל. רגשותיו של אלבי כלפי דייל מעמיקים והוא משכיר להם דירה עבור פגישותיהם; לורה מגלה על הרומן שלהם ומודיעה על כך לאשתו של דייל, מה שמוביל את דייל להתאבד בדירה. משפחת גרין חוטפת את לויס, פרנק ובן במקסיקו. בינתיים, שרה עוברת לגור עם סקוט בפורטלנד, אורגון, נגד רצונן של ניקי וברב. ביל מגיע למקסיקו על מנת להציל את לויס, פרנק ובן מההוצאה להורג; לואיס תוקפת את הוליס עם מאצ'טה וחותכת את זרועו. הקבוצה מסיעה אותו לבית חולים כדי להציל אותו בתנאי שבן, פרנק ולויס ישוחררו. ביל חוזר הביתה בבטחה עם בן. בינתיים, ברב מגלה שמרילין מנהלת שותפות עם האופוזיציה בחבר המנהלים של הקזינו, וביל מתעמת איתה ולאחר מכן גם מפטר אותה. בבית הנריקסון, ניקי מגלה שהיא עקרה ומרג'י מתחתנת עם גוראן, בן זוגה החדש של אנה, כדי למנוע את גירושו.
ביום הבחירות, ביל וברב נחלקים בדעתם על דרך הטיפול של ביל בעסקת הסמים שהתנהלה בקזינו, ומרילין מגלה שביל הוא פוליגמיסט. ג'יי. ג'יי. משיג רופא, באמצעותו הוא מפתה את ניקי אל המתחם, בטענה שהיא בהריון. ונדה מודיע ביל שג'יי. ג'יי. הפרה את אדלין, וגרם לניקי להסכים להשתלת הביצית של קארה לין בתוכה. אדלין משתחררת וקוטע את ההליך, וניקי דוקרת את ג'יי. ג'יי. עם מספריים כירורגיים. באותו ערב, אדלין מעלה באש את מרפאת המתחם עם ג'יי. ג'יי. ואשתו בפנים. ביל זוכה בבחירות, ומודיע במהלך ראיון עיתונאי כי הוא מנהל אורח חיים פוליגמי, ומזמין כל אחת מהנשים לבמה.
עלילת הסדרה > עונה 5

לאחר הבחירות, ביל מקים את הכנסייה החדשה שלו בג'וניפר קריק, ומבקש לתקן את המתחם ולפרק את "UEB" נגד רצונו של אלבי. בינתיים, הוא מתמודד עם זעמם של השלטון המקומי והציבור על דבר גילוי עובדת משפחתו הפוליגמית, והזמנה לבית פתוח בהנחייתו בהנחיית נשותיו מתקבלת בצורה קרה, אם כי קבוצה של פוליגמיסטים אחרים מגיעים בסוף הלילה. ברב ואמה, ננסי, מצטרפות לקבוצה המתמקדת ביחסי אמהות-בנות בקהילה המורמונית, וברב מתחילה להאמין שהיא ראויה לכהונה, מה שמאגתר את ביל וניקי. בערב חג המולד, מרג'י מגלה כי היא הייתה למעשה בת שש עשרה כאשר היא נישאה לביל ולמשפחתו, והסתירה את גילה האמיתי. הת'ר, שנכחה בארוחת החג עם בן, מספרת על כך בטעות לבישוף שלה כשהיא חוזרת לקולג', וזה מדווח למשטרה על כך. מפקד המשטרה, שהוא אביה של הת'ר, בתורו, פותח בחקירה נגד ביל באשמת אונס סטטוטורי. בינתיים, לויס מאובחנת בדמנציה וביל מעביר אותה לביתם.
ניקי מתקשה לספר לקארה לין שאביה מת, ואדלין מגלה שהיא הרה עם ילדם של קארה לין וג'יי. ג'יי.. בינתיים, אלבי מתחיל במשימה "לטהר" את המתחם, מה שמוביל את אשתו, לורה, לעזוב אותו. בינתיים, קארה לין מתחילה קשר אסור עם המורה למתמטיקה שלה, גרג; קשר אותו מרג'י וניקי חושפות. רונדה חוזרת לסנדי עם בעלה החדש, ורלן, ובנם הפעוט, והשניים מנסים לסחוט כסף מאלבי על ההתעללויות האחרונות שרונדה עברה מידיו של רומן, וורלן מתחיל להציע טובות מיניות לאלבי תמורת כסף. במאמץ לאמץ באופן חוקי את קארה לין, ניקי מבקשת מברב שתתגרש באופן רשמי מביל על מנת שהשניים יוכלו לאמץ אותה באופן חוקי, וברב מסכימה לכך בחוסר רצון. פאם מגלה למרג'י שהיא וקרל מתגרשים.
במהלך דיג בקרח עם בניו, דון מותקף על ידי זר רעול פנים; שמתגלה מאוחר יותר כוורלן, שנשלח על ידי אלבי; וכמעט מת. במקביל, ניקי מחליטה להקדיש את זמנה להצלת נשים מג'וניפר קריק. במהלך עימות, אלבי חוטף את ניקי ומביא אותה למקום מבודד במטרה לרצוח אותה. ניקי מתחננת על חייה, והוא במקום יורה בוורלן למוות. בעקבות כך, הנשים מתכוננות לאפשרות שביל יואשם ברצח.
אלבי מנסה לרצוח את ביל בבית הקפיטול של המדינה, אך ניסיונו מסוכל והוא נשלח לכלא. ככל שהמשפט הפוטנציאלי של ביל נמשך, בארב מחליטה להצטרף לכנסייה המורמונית הרפורמית, ומרג'י חושבת על שליחות בדרום אמריקה, ואילו ניקי חוששת שהיא תישאר לבדה. בינתיים, הדמנציה של לויס מחמירה באופן משמעותי, והיא מושמת בבית דיור סיעודי. ביל מציע להעביר את הפוליגמיה בתהליך הלגליזציה במאמץ למנוע את ההתעללויות החשאיות שהתרחשו במתחמים כמו ג'וניפר קריק. בצל השערורייה, ביל דון מאבד את בעלותו על "הום-פלוס". לבסוף, ברב אינה מסוגלת לעבור את ההטבלה הנדרשת ממנה, ובמקום זאת מצטרפת למשפחה בג'וניפר קריק, שם ביל דורש במלוא הרגש וההתלהבות את דרשת חג הפסחא.
בזמן שמשפחת הנריקסון מתכוננת לארוחת ערב חג הפסחא, פרנק מסייע ללויס להתאבד מרצונה, והשניים מהרהרים בחייהם יחד בזמן שהיא מתה בזרועותיו. בחניית הבית שלו, ביל מתמודד עם קרל, שיצא מדעתו וזועם על המחווה האדיבה של ביל כלפי פאם; ויורה בו בחזה. ברב, ניקי ומרג'י ממהרות לעזרתו, ומתפללות על נשמתו בעודו מדמם למוות על הקרקע.
כעבור אחד-עשר חודשים, מתקיימת אזכרה לזכרו של ביל, בלווייתה של שרה ששבה עם סקוט ועם בנה הפעוט, שנקרא על שמו של ביל. לאחר האזכרה, שרה וסקוט מתכוננים לטוס חזרה לאורגון, ומרג'י גם היא מתכוננת לעזוב לצורך המשימה שלה בדרום אמריקה. שלוש הנשים של ביל מתחבקות בחיבוק פרידה, בעוד רוחו של ביל מתבוננת בהן ממקום מושבה בשולחן האוכל.
צוות השחקנים והדמויות > דמויות ראשיות

ביל פקסטון – ביל הנריקסון, בעלן הפוליגמיסט של ברב, ניקי ומרג'ין, שבהמשך נבחר לסנאט של מדינת יוטה.
ג'ין טריפלהורן – ברברה "ברב" הנריקסון, אשתו הראשונה של ביל והיחידה לה הוא נשוי כחוק; אמא של שרה, בן וטנסי.
קלואי סביני – ניקולט "ניקי" גרנט, אשתו השנייה של ביל, אחותה הסיעודית לשעבר של ברב שסעדה אותה במהלך מלחמתה בסרטן, ובתו של רומן גרנט; אמם של ויין וריימונד מביל, ושל קארה לין מג'יי.ג'יי..
ג'יניפר גודווין – מרג'ין "מרג'י" הפמן, אשתו השלישית והצעירה של ביל; אמם של לסטר, אהרון ונל.
אמנדה סייפריד – שרה הנריקסון, בתם הבכורה של ביל וברב, הנאבקת עם הפוליגמיה של אביה.
דאגלס סמית – בן הנריקסון, בנם של ביל וברב, שנמשך מינית למרג'ין, אמו השלישית, שדוחה את אהבתו אליה. בן מצהיר תכופות על רצונו להיות פוליגמיסט כאביו.
צוות השחקנים והדמויות > דמויות משניות

רוברט פטריק – באד מייברי, מנהיגה של קבוצת שוליים פוליגמית.
מארק ל. יאנג – פרנקי, בנו של פרנק מניטה. למרות הפרש הגילאים המשמעותי בין ביל לפרנקי, ביל מחשיב את פרנקי כאחיו כמו ג'ואי.
קרלוס ג'קוט ואודרי ואסילבסקי – קרל ופאם מרטין, שכניהם של בני הזוג הנריקסון.
שרה ג'ונס – ברין, בת זוגו לשעבר של בן.
קרלי קולמן – ברנדי תיסל, בן דודו לשעבר של ביל.
רוברט בלטרן – ג'רי פלוט, נציג עסקי של שמורה אינדיאנית שרוצה לבנות קזינו בשיתוף פעולה עם ביל.
נועה תשבי – דונה פלוט, אשתו האסרטיבית והדעתנית של ג'רי.
מישל גרין – שילה ג'קסון וייט, כתבת טלוויזיה בערוץ 9.
צ'ארלס אסטן – ריי הנרי, התובע הראשי בתיק רומן גרנט, שפלרטט ויצא לדייט עם ניקי לפני שנודע לו על זהותה האמיתית.
בן קולדייק – דייל טומסון, אהובו של אלבי, שתלה את עצמו לאחר שלורה חשפה את הרומן שלו בפני אשתו ומשפחתו.
קווין רנקין – ורלן ווקר, בן דודהּ של קארה לין, שהוגלה בהיותו נער. מתגלה כי הוא נשוי לרונדה וולמר, ממנה יש לו ילד.
כריסטיאן קמפבל – גרג אייבי, מורהּ למתמטיקה של קארה לין בתיכון ובהמשך אף מאהבהּ.
הפקה > קונספט וכתיבה

כותבי הסדרה למדו לעומק נושא פוליגמיה בארצות הברית. הם ביקרו מספר פעמים בערים בהם קיימת נוכחות משמעותית של FLDS שהיא כנסייה התומכת בתופעה. זו כנסייה שרואה את עצמה כממשיכת דרכם של המורמונים שבאופן רשמי לא תומכים בפוליגמיה החל משנת 1890.
אף על פי שאירועי הסדרה מתרחשים באיוטה, רוב הצולומים נערכו בקליפורניה.
הפקה > מוזיקה

בעונות 1–3 שיר נושא של הסדרה היה שיר God Only Knows בביצוע של להקת "הביץ' בויז". בהמשך נלקח שיר בביצוע של להקה בריטית Engineers. בפרקים האחרונים של הסדרה חזר השיר של "הביץ' בויס" אך בביצוע של נטלי מיינס.
בשנת 2008 דייוויד ביירן הוציא אלבום עם כל קטעים המוזיקליים של העונה השנייה של הסדרה.
מדיה ביתית

| די וי די | אזור ארצות הברית וקנדה | אזור אירופה, מזרח התיכון ויפן | אזור דרום אמריקה ואוסטרליה |
| --- | --- | --- | --- |
| עונה 1 | 17 באוקטובר 2006 | 27 באפריל 2007 | 5 בספטמבר 2007 |
| עונה 2 | 11 בדצמבר 2001 | 12 בספטמבר 2011 | 2 ביולי 2008 |
| עונה 3 | 5 בינואר 2010 | 23 בינואר 2012 | 3 במרץ 2010 |
| עונה 4 | 4 בינואר 2011 | 16 באפריל 2012 | 4 במאי 2011 |
| עונה 5 | 6 בדצמבר 2011 | 6 באוגוסט 2012 | 11 ביולי 2012 |
| האוסף הגדול | 6 בדצמבר 2011 | 6 באוגוסט 2012 | - |
פרסים ומועמדויות

העונה השלישית הייתה מועמדת לפרס אמי לבידור בפריים טיים בקטגוריית סדרת הדרמה הטובה ביותר, ושלוש העונות הראשונות היו מועמדות לפרס גלובוס הזהב בקטגוריית סדרת הטלוויזיה הטובה ביותר - דרמה. בקטגוריית המשחק, קלואי סוויני זכתה בפרס גלובוס הזהב בקטגוריית שחקנית המשנה הטובה ביותר בעונתה השלישית של הסדרה, וביל פקסטון היה מועמד שלוש פעמים על גילום דמותו של ביל הנריקסון. בפרסי האמי, אלן בורסטין, ברוס דרן, מרי קיי פלייס, סיסי ספייסק היו מועמדים בשל גילום דמויותיהם המשניות, בעוד שהיוצרים מארק וי. אולסן וויל שפר זכו בפרס גילדת הכותבים של אמריקה על יצירת הסדרה.
הערות שוליים

↑  Neary, Lynn (March 9, 2006). "HBO's 'Big Love': My Three Wives". NPR. Retrieved January 23, 2018.
↑  Hanna, Cheryl. "Rethinking Consent in a Big Love Way." Michigan Journal of Gender & Law 17:1 (2010, pg. 111-156)
↑  Dietz, Jason (January 2, 2010). "The Best TV Shows of 2009 ... and the Decade". Metacritic. Retrieved January 29, 2015.
↑  "Big Love: The Complete Third Season DVD - HBO Shop". ארכיון מ-2020-11-15. נבדק ב-2009-09-11.
↑  "Big Love: The Complete Fourth Season DVD - HBO Shop". ארכיון מ-2020-11-15. נבדק ב-2010-12-22.
↑  "Big Love - Complete HBO Season 4". 16 באפריל 2012. ארכיון מ-15 בנובמבר 2020. נבדק ב-30 באוגוסט 2017 – via Amazon. {{cite web}}:  (עזרה)
↑  "Buy Big Love - The Complete 4th Season (3 Disc Set) on DVD-Video from EzyDVD.com.au". אורכב מ-המקור ב-2012-12-30.
↑  "Big Love". Golden Globes. Hollywood Foreign Press Association. Retrieved January 22, 2018.
↑  "Big Love". Emmys. Television Academy. Retrieved December 28, 2017.
↑  "Mark Olsen and Will Scheffer, Feeling the 'Big Love'". NPR. August 1, 2007. Retrieved December 28, 2017.
| תוכניות וסדרות טלוויזיה של HBO |
| --- | --- | --- |
| סדרות דרמה באורך שעה | אוז (1997–2003) • הסופרנוס (1999–2007) • עמוק באדמה (2001–2005) • הסמויה (2002–2008) • קרניבל (2003–2005) • דדווד (2004–2006) • רומא (2005–2007) • אהבה גדולה (2006–2011) • תגיד לי שאתה אוהב אותי (2007) • ג'ון מסינסינטי (2007) • דם אמיתי (2008–2014) • טרמיי (2010 ואילך) • אימפריית הפשע (2010–2014) • משחקי הכס (2011–2019) • לאק (2011–2012) • בלש אמיתי (2014 ואילך) • וסטוורלד (2016 ואילך) • שקרים קטנים גדולים (2017 ואילך) • נשות הלעולם לא (2021 ואילך) |  |
| תוכניות וסדרות קומדיה ודרמות קומיות | המופע של לארי סנדרס (1992–1998) • סקס והעיר הגדולה (1998–2004) • תרגיע (2000 ואילך) • זמן אמיתי עם ביל מאהר (2003 ואילך) • הפמליה (2004–2011) • טיסת הקונקורד (2007–2009) • מצויד (2009–2011) • מוארת (2011–2013) • בנות (2012 ואילך) • Looking‏ (2014–2015)  • עמק הסיליקון (2014–2019) • השבוע שעבר עם ג'ון אוליבר (2014 ואילך) • בארי (2018 ואילך) • בולרז (2015–2019) • מישהו איפשהו (2022 ואילך) |  |
| מיני-סדרות | מכדור הארץ לירח (1998) • אחים לנשק (2001) • מלאכים באמריקה (2003) • ג'ון אדמס (2008) • דור מזוין (2008) • ‏The Pacific ‏(2010) • מילדרד פירס (2011) • שומר אחי (2020) • היית צריכה לדעת (2020) |  |
| דרמות יומיות | בטיפול (2008–2010) |  |
| ריאליטי | אנחנו כאן (2020 ואילך) |  |
אחת שיודעת

ערך זה עוסק בסדרת טלוויזיה אמריקנית לנוער. אם התכוונתם למשמעות אחרת, ראו .
| --- | --- |

לוגו הסדרה
 מבוסס על:  אחת שיודעת 
 סוגה:  סדרת נעורים
 יוצרים:  ג'וש שוורץ סטפני סאבאג'
 שחקנים:  בלייק לייבלי לייטון מיסטר פן בדג'לי צ'ייס קרופורד טיילור מומסן אד וסטוויק קלי רתרפורד מת'יו סטל ג'סיקה זור קיילי דיפר   קונור פאולו   ג'ון-מייקל אקר
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  6 
 מספר פרקים:  121 
 תוכנית המשך:  אחת שיודעת 
 הפקה
 מפיקים בפועל:  ג'ון סטפנס  ג'וש שוורץ סטפני סאבאג' בוב לוי לסלי מורגנשטיין ג'ון סטיבנס ג'ושוע ספרן (עונות 1–5)
 חברת הפקה:  Alloy Entertainment 
 הפצה:  Warner Bros. Domestic Television Distribution, Warner Bros. International Television Distribution, נטפליקס 
 אתר צילומים:  ניו יורק אפר איסט סייד ברוקלין לונג איילנד איסט אנד
 מוזיקה:  Alexandra Patsavas 
 אורך פרק:  40–45 דקות
 שידור
 רשת שידור:  The CW
 רשת שידור בישראל:  אקסטרה הוט (עונה 1) HOT3 נטפליקס
 תקופת שידור מקורית:  19 בספטמבר 2007 – 17 בדצמבר 2012
 קישורים חיצוניים
 אתר רשמי
 דף התוכנית ב-IMDb
 
אחת שיודעת (באנגלית: Gossip Girl) היא סדרת נעורים אמריקאית המבוססת על סדרת ספרים בעלת אותו שם מאת ססילי וון זיאגסר. הסדרה נוצרה על ידי ג'וש שוורץ וסטפני סאבאג', ושודרה לראשונה ברשת The CW ב-19 בספטמבר 2007. הסדרה כוללת שש עונות. הסדרה מסופרת על ידי בלוגרית המכונה "אחת שיודעת", אותה מדבבת קריסטן בל. בשנת 2021 יצאה סדרת המשך המתרחשת באותו עולם דמיוני אך עם דמויות ראשיות חדשות.
רקע

הסדרה סובבת סביב חייהם של קבוצת צעירים עשירים באפר איסט סייד, ניו יורק. הסדרה מתחילה עם שובה של סרינה ואן דר וודסן (בלייק לייבלי) משהות מסתורית בפנימייה בקורנוול, קונטיקט. חברתה הטובה של סרינה היא בלייר וולדורף (לייטון מיסטר), אך גם שוררת ביניהן יריבות עמוקה.
הסדרה עוקבת גם אחרי צ'אק באס (אד וסטוויק), נייט ארצ'יבלד (צ'ייס קרופורד), דן האמפרי (פן בדג'לי), ונסה אברמס (ג'סיקה זור), וג'ני האמפרי (טיילור מומסן).
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 18 | 18 | 19 בספטמבר 2007 | 19 במאי 2008 |
|  | 2 | 25 | 25 | 1 בספטמבר 2008 | 18 במאי 2009 |
|  | 3 | 22 | 22 | 14 בספטמבר 2009 | 17 במאי 2010 |
|  | 4 | 22 | 22 | 13 בספטמבר 2010 | 16 במאי 2011 |
|  | 5 | 24 | 24 | 26 בספטמבר 2011 | 14 במאי 2012 |
|  | 6 | 10 | 10 | 8 באוקטובר 2012 | 17 בדצמבר 2012 |
עלילה > עונה 1

עלילת הסדרה נפתחת בדיווח רכילותי של אחת שיודעת. סרינה ואן דר וודסן, אחת הבנות המקובלות בתיכון קונסטנס בילארד באפר איסט סייד, חוזרת במפתיע לניו יורק לאחר שעזבה את העיר במסתוריות לפני כשנה. סרינה מספרת לכולם ששהתה בפנימייה בקונטיקט על מנת לנסות לשנות את ההתנהגות שלה, שאופיינה בבילוי במסיבות, צריכת סמים וצריכת אלכוהול.
לאחר חזרתה היא מגלה שחברתה הטובה, בלייר וולדורף, נוטרת לה טינה על שעזבה ללא הודעה מוקדמת ועל שלא שמרה איתה על קשר. בנוסף בלייר מגלה שסרינה שכבה עם נייט ארצ'יבלד, בן הזוג שלה, מה שגורם לה לחשוב שזאת הסיבה לעזיבתה לפנימייה. לבסוף שתיהן משלימות וחוזרות להיות חברות.
סרינה מתיידדת עם דן האמפרי, נער עני שגר בברוקלין הלומד בסיינט ג'וד, בית הספר לבנים המקביל לקונסטנס בילארד, והם הופכים לזוג למרות הפערים במעמד החברתי שלהם.
בלייר לא רוצה להיפרד מנייט, למרות הבגידה, אך נייט מתכנן להיפרד מבלייר בכל מקרה. אביו של נקלע לקשיים כלכליים וכדי לצאת מהם הוא צריך לחתום על עסקה עם אלינור וולדורף, אימה של בלייר. אביו מודאג מכך שהעסקה לא תצא לפועל אם נייט ייפרד מבלייר ולכן מבקש ממנו להמשיך לצאת איתה. נייט לא מסוגל להמשיך עם מערכת היחסים והוא ובלייר נפרדים. בלייר הולכת לצ'אק, חברו הטוב של נייט, ושוכבת איתו.
אביו של נייט מואשם בפלילים ונכנס לכלא על זיוף מסמכים.
ג'ורג'ינה ספארקס, שהייתה חברתה של סרינה לפני ששעזבה לפנימייה, לא מרוצה מהשינוי שעברה סרינה ומנסה להחזיר אותה אל מי שהייתה פעם. לאחר שסרינה מסרבת לחידוש הקשר עימה, ג'ורג'ינה מתחילה לפעול נגדה ומנסה להפריד בינה לבין דן. תוכניתה לא מצליחה, ובעזרת בלייר, ג'ורג'ינה נשלחת אל מחנה לעבריינים צעירים.
בסוף העונה אימה של סרינה, לילי, מתחתנת עם בארט באס, אביו של צ'אק. צ'אק ובלייר קובעים לנסוע יחד לפריז, אך צ'אק לא מסוגל להתחייב לבלייר ומבריז לה בשדה התעופה. בסוף העונה סרינה ודן נפרדים.
עלילה > עונה 2

בתחילת העונה השנייה, כל הדמויות הראשיות מבלות את חודשי הקיץ בהאמפטונס (אנ').
סרינה מתגעגעת אל דן והוא אליה, אז הם חוזרים לתקופה קצרה אך לאחר מכן מחליטים להיפרד, כי הם לא מצליחים להשאיר את חילוקי הדעות ביניהם בצד. בלייר חוזרת מפריז אל צ'אק המתגעגע, אך הוא מתאכזב לגלות כי לבלייר יש חבר חדש, לורד בשם מרקוס (פטריק הויזינגר). נייט מנהל רומן עם אישה נשואה בשם קתרין (המתברר שהיא דוכסית ואימו החורגת של מרקוס).
צ'אק מנסה להחזיר את בלייר אליו, אבל היא לא מסכימה, כאשר בלייר תופסת את מרקוס בוגד בה עם אימו החורגת הם נפרדים וצ'אק חושב שזו ההזדמנות שלו לחזור אל בלייר, אך היא לא מסוגלת לחזור אליו.
במהלך עונה זו, כל הדמויות נמצאות בשנת הלימודים האחרונה שלהם בתיכון, והן מנסות להתקבל לאוניברסיטאות שונות באמריקה. בלייר מנסה להגשים את חלומה הגדול, להתקבל אל אוניברסיטת ייל, אך היא לא מתקבלת. סרינה מנסה גם היא להתקבל אל ייל ומצליחה בקלות, בעקבות הפרסום שהיא מושכת אל האוניברסיטה, אך סרינה מחליטה לוותר על ייל. בעצתה של המורה שלה, גברת קאר, סרינה מנסה להתקבל לאוניברסיטת בראון במקום. דן מנסה להתקבל לאוניברסיטת ייל גם כן, ואילו נייט מנסה להתקבל לאוניברסיטת קולומביה. בלייר מנסה לפגוע בגברת קאר, מאחר שהיא מאיימת על סיכויה הקלושים להיכנס אל ייל, ומפרסמת באמצעות "אחת שיודעת" שלדן ולגברת קאר יש רומן.
באמצע העונה, אביו של צ'אק נהרג בתאונת דרכים. הדבר משפיע בצורה קשה על צ'אק, שאינו מצליח להתמודד עם האובדן ועם העובדה שלאלמנתו של בארט ואימה של סרינה, לילי, יש כבר מאהב אחר, אביו של דן, רופוס. מצבו הנואש גורם לבלייר לשתף אותו ברגשותיה כלפיו אך הוא טוען שהוא לא מעוניין בה. כשצ'אק מתעשת הוא מנסה להתנצל בפני בלייר הפגועה, אך היא חוזרת בה ואומרת שהיא לא מעוניינת בקשר אמיתי איתו.
צ'אק מגלה שללילי נולד בן מרופוס עשרים שנה קודם לכן, והיא התאמצה להסתיר אותו מרופוס ומהחברה בכלל, כי אם זה היה מתגלה זה היה יכול לפגוע בה ובמשפחתה. אחרי שהסוד של לילי נחשף באמצעות "אחת שיודעת", לילי ורופוס מנסים למצוא את בנם שנשלח לאימוץ, אך משפחתו המאמצת משקרת להם ואומרת שהוא נפטר.
ג'ני עובדת כעוזרת אצל אלינור וולדורף, אך כשהיא שמה לב שיש לה כישרון רב בעיצוב, ושאלינור לא נותנת לה קרדיט על העיצובים שלה, היא מחליטה לפרוש, וחוברת לדוגמנית בשם אגנס, מה שגורם לריב גדול בינה לבין משפחתה.
ונסה מנסה להפציר בנייט שיסלח לסבו, ויליאם, שהכניס את אביו לכלא. נייט מחליט להקשיב בקולה ולסלוח לו. בזמן שנייט משקם את היחסים עם סבו, יחסיו עם ונסה דועכים מה שגורם לפרידתם. בסופו של דבר נייט חוזר אל בלייר, מה שגורם לונסה לרוץ אל זרועותיו של צ'אק. בלייר מחליטה להיפרד מנייט. היא מנסה לשכנע את צ'אק להגיד לה שהוא אוהב אותה, אך הוא לא עושה זאת. בעונה זו אלינור וולדורף מתחתנת בשנית, עם יהודי בשם סיירוס רוס, וכל סיפור עברה של לילי עוד לפני פגישתה עם רופוס מתגלה. החבורה מנסה לחשוף את "אחת שיודעת", דבר שמביא לתסבוכות ולגילוי כל הסודות שהיו עד עכשיו, ובסופו של דבר משימתם לחשיפתה נכשלת. ונסה ונייט חוזרים, בלייר מכתירה את ג'ני כמלכה החדשה, ג'ורג'ינה מבקשת להיות השותפה לחדר של בלייר באוניברסיטת ניו יורק ללא ידיעתה, צ'אק מתוודה על אהבתו לבלייר ובסופו של דבר חוזר אליה.
עלילה > עונה 3

בתחילת העונה השלישית כל החבורה מתכוננת לקראת התחלת לימודיהם באוניברסיטה. סרינה חוזרת מחו"ל לאחר קיץ שלם שבו חיפשה את אביה, ומחליטה לא ללכת ללמוד בבראון. בלייר מגלה שג'ורג'ינה היא שותפתה לחדר. נייט יוצא עם ברי בקלי שהיא בת למשפחה אויבת למשפחת ארצ'יבלד, לאחר מכן הוא מגלה שהיא הייתה איתו רק כדי לפגוע במשפחתה. ג'ני הופכת למלכה החדשה של בית הספר "קונסטנס". ונסה יוצאת עם סקוט שלאחר מכן מספר לה שהוא בעצם בנם של רופוס ולילי. תלמידה חדשה באוניברסיטה היא אוליביה בורק, כוכבת הוליוודית והשותפה החדשה של ונסה לחדר. דן ואוליביה יוצאים. סרינה מתחילה לעבוד אצל קייסי, הסוכנת של אוליביה. לאחר יריבות מתמשכת בינה לבין בלייר מחליטה ג'ורג'ינה לפרוש מהאוניברסיטה. משפחתה של ברי שולחים את קרטר למעין "גלות" בטקסס. ביום חתונתם רופוס ולילי מגלים שסקוט הוא בעצם בנם האמיתי, ולאחר האיחוד הוא מחליט לחזור חזרה לביתו.
צ'אק נעזר בסרינה על מנת לקדם את פתיחת מלונו החדש. סרינה נאלצת לנהל מערכת יחסים פיקטיבית עם פטריק, אחד מלקוחותיה של קייסי. דן מקיים יחסי מין עם ונסה ואוליביה. בן דודו של נייט, טריפ (אהרון טביט), נבחר להיות חבר בקונגרס. ג'ני מתארגנת לקראת נשף הכניסה לחברה. ג'ני בבקשתו של צ'אק מבלה עם דמיאן, בנו של השגריר ומגלה שהוא סוחר סמים. אימה של בלייר עוברת להתגורר בצרפת. דורוטה, העוזרת של בלייר, מגלה כי היא בהריון מוואניה, השומר במלון ובהמשך השניים מתחתנים כי הוריה של דורוטה לא היו רואים בעין יפה את העובדה שלדורוטה יהיה ילד מחוץ לנישואין. סרינה מנהלת רומן עם טריפ ובורחת איתו, אך לאחר שהיא מבינה שהוא לא מתכוון לותר על תדמיתו הציבורית הם נפרדים והיא מתחילה לצאת עם נייט. רופוס מגלה שלילי שיקרה לו ושהיא הייתה אצל אביה של סרינה בקיץ.
ג'ני עוזרת לדמיאן לבצע עסקת סמים. צ'אק רואה אישה ליד הקבר של אביו שלאחר מכן מתגלה כאימו. רופוס מתחמק מלילי. רופוס אוסר על ג'ני להיפגש עם דמיאן אך היא לא מקשיבה. צ'אק נקלע לסקנדל ונאלץ להעביר את המלון על שם אימו, שלאחר מכן מעבירה את המלון לדודו ג'ק בו היא מאוהבת. צ'אק מחזיר לעצמו את המלון בכך שהוא נותן לג'ק לקיים יחסי מין עם בלייר, דבר שגרם לבלייר לעזוב את צ'אק. ג'ני מתאהבת בנייט ומנסה להפריד בינו לבין סרינה. רופוס מגלה שלילי הייתה אצל ויליאם, בעלה לשעבר ואביה של סרינה במשך הקיץ והוא טיפל בה כשחלתה בסרטן. ג'ני מגלה שלילי כבר לא חולה ושהכדורים שויליאם נותן לה גורמים לה להיות חולה. לאחר שסרינה מזהירה את אביה הוא מצליח לברוח לפני שהמשטרה תתפוס אותו ועוזב. לאחר מכן מתברר שמי שנסע ביחד עם סרינה בעקבות אביה היה דן. כאשר ג'ני מגלה את סרינה בחדרו של דן, היא מצלמת אותם ושולחת לבלוג של אחת שיודעת את התמונה. דורוטה יולדת את ביתה אנסטסיה. לאחר הפרשה עם וויל, רופוס מדבר עם ג'ני ואומר לה שהוא מתכוון לשלוח אותה לאמא שלה להאדסון החל מהקיץ ועד שתסיים את לימודיה בתיכון. ג'ני בתחילה מסרבת, אך לאחר פרשת התמונה ולאחר הסתבכות נוספת עם בלייר, היא מחליטה לעזוב את מנהטן ולעבור לגור עם אמא שלה. בלייר וסרינה מחליטות לנסוע לפריז. לאחר שסרינה מספרת לדן על נסיעתה לפריז, הוא מחליט לנסוע בעקבותיה, אך ג'ורג'ינה מכריזה בפניו שהיא בהריון ממנו. נייט, השבור מהפרידה מסרינה, מבלה עם חבורת בנות לא מזוהות ואילו צ'אק, שכולו הרוס, נראה בסצנה האחרונה של העונה שיכור בעוד שחבורת שודדים יורים בו וגונבים ממנו את טבעת האירוסין שקנה במיוחד עבור בלייר.
עלילה > עונה 4

בתחילת העונה בלייר וסרינה מבלות בפריז. אווה, נערה אירופאית שהייתה זונה בעברה מטפלת בצ'אק לאחר פציעתו ולוקחת אותו מפראג לפריז. בניו יורק, נייט מכיר נערה חדשה אשר עתידה ללמוד באוניברסיטה שלו, ג'ולייט שארפ. לקראת סוף הטיול של בלייר וסרינה בפריז, בלייר רואה את צ'אק במקרה ומאשימה אותו בכך שהוא עוקב אחריה, רק כדי ללמוד מאוחר יותר מסרינה על פציעתו הקשה. ג'ורג'ינה ספארקס מבקרת את דן האמפרי וטוענת כי היא בהריון עם ילד ממנו, אך ג'ורג'ינה שיקרה ובנה הוא בנו של מאבטח רוסי ולא של דן. כאשר בלייר וסרינה חוזרות, ג'ולייט מנסה לתפוס את מקומן ולהרע להן, ובייחוד לסרינה. היא ואחיה האסיר, בן דונובן (דייוויד קול), מתכננים מסע נקמה בסרינה כי היא כביכול חתמה על הצהרה שדונובן אנס אותה בפנימייה. ההצהרה מתגלית כשקרית, ומתגלה שלילי, אימה של סרינה היא זו שחתמה עליו. לאחר ששקרה של ג'ולייט מתגלה, היא מסולקת מהעיר על ידי בלייר וחבריה, סרינה נשבית בקסמו של בן והופכת לבת זוגו. אחותה של לילי, ובתה, צ'ארלי, מגיעות לביקור. בלייר נפגשת עם לואי (נסיך צרפת) שהגיע לבקר אותה במיוחד, ומציע לה נישואין. צ'אק משתכר, כאשר בלייר באה לבקר אותו הוא מנסה להרביץ לה, אך היא עוצרת אותו. בפרק האחרון, בלייר וצ'אק מנהלים יחסי מין, ולאחר מכן בלייר מספרת לצ'אק שהוא בעצם אהבת חייה האמיתית, ולא הנסיך לואי. אך צ'אק אומר לבלייר לא לעזוב את הנסיך לואי. רגע לפני שהיא עוזבת לברצלונה, ונסה מחליטה להוציא לאור את הספר שדן כתב, אך דן לא מסכים לה לפרסם את הספר. צ'ארלי חוזרת לביתה ומתגלה כאייבי, שחקנית שנשכרה על ידי אחותה של לילי על מנת להפיל את משפחת ואן-דר וודסן. דורוטה מנקה את ביתה של בלייר, ונראית בדיקת הריון חיובית בפח הזבל.